Diari Oficial de la Generalitat Valenciana


Sumari del DOGV 8325, del 26-06-2018 (2018/6027)

RESOLUCIÓ de 18 de juny de 2018, del secretari autonòmic de Medi Ambient i Canvi Climàtic, per la qual es concedeixen per a l'exercici 2018 les ajudes a associacions mediambientals amb activitat en la Comunitat Valenciana per a la difusió de les bones pràctiques en l'ús de l'aigua.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8325

Data del DOGV
:   26-06-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/6027


Data del document
:   18-06-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

RESOLUCIÓ de 18 de juny de 2018, del secretari autonòmic de Medi Ambient i Canvi Climàtic, per la qual es concedeixen per a l'exercici 2018 les ajudes a associacions mediambientals amb activitat en la Comunitat Valenciana per a la difusió de les bones pràctiques en l'ús de l'aigua. [2018/6027]  
L'Ordre 3/2017, de 20 de gener, de la Conselleria d'Agricultura, Medi Ambient, Canvi Climàtic i Desenvolupament Rural, aprovava les bases reguladores per a la concessió d'ajudes a les associacions mediambientals per a la difusió de les bones pràctiques en l'ús de l'aigua, donant compliment al que disposa l'apartat 2 de l'article 9 de la Llei 38/2003, de 17 de novembre, general de subvencions i per un altre costat segons disposa l'article 23 de la mateixa Llei, la iniciació del procediment de concessió de les ajudes es realitzarà mitjançant una convocatòria aprovada per l'òrgan competent.  
Per mitjà de la Resolució de 29 de març de 2018, de la Conselleria d'Agricultura, Medi Ambient, Canvi Climàtic i Desenvolupament Rural, es van convocar ajudes per a l'exercici 2017 a associacions mediambientals amb activitat a la Comunitat Valenciana per a la difusió de les bones pràctiques en l'ús de l'aigua DOGV número 8274, de 16.04.2018.  
Vist l'informe de la comissió avaluadora, constituïda d'acord amb la base 8 de l'Ordre 3/2017 i formulada amb el propòsit de complir l'objectiu principal de la convocatòria, expressada en la base I de l'Ordre 3/2017, és a dir difondre en els àmbits d'abastiment, depuració, mediambiental i de contaminació d'aigües subterrànies, les bones pràctiques en l'ús de l'aigua; i d'acord en tot moment amb l'articulat de l'Ordre 3/2017 i la resolució de convocatòria de 29 de març de 2018.  
  
D'acord amb l'anterior, i en atenció a allò que s'ha exposat en l'article 160 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions i en virtut de les facultats conferides per l'article 17 de la Llei 5/1983, de 30 de desembre, del Consell, havent-se tingut en compte la normativa bàsica de la Llei 38/2003, de 17 de novembre, general de subvencions, així com el Reglament, Reial decret 887/2006 de 21 de juliol, que la desenvolupa.  
  
En virtut d'això i, fent ús de les facultats atribuïdes per la Resolució de 27 de juliol de 2015, de la consellera d'Agricultura, Medi Ambient, Canvi Climàtic i Desenvolupament Rural, per la qual es deleguen determinades competències en els distints òrgans de la conselleria, resolc:  
  
Únic. Concessió de subvencions  
Concedir una subvenció a les associacions que se citen en l'annex d'aquesta resolució, que són totes les que han presentat sol·licitud, sense haver denegat cap perquè totes compleixen els requisits de la convocatòria, i per tant no hi ha sol·licituds desestimades.  
La concessió de subvencions es realitza amb càrrec a l'aplicació pressupostària 14.53.56.598.20.0, línia S7298000, dels pressupostos de la Generalitat per a l'exercici 2018, tal com estableix la convocatòria de 29 de març de 2018, per un import global de 120.000,00 ?.  
  
Contra aquesta resolució, que esgota la via administrativa, es pot interposar recurs potestatiu de reposició d'acord amb els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, en el termini d'un mes, comptat des del següent dia al de la seua publicació, davant del mateix òrgan que va dictar la resolució, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des del dia següent al de la seua publicació, de conformitat amb el que estableix l'articulat de la Llei 29/1998, de 13 de juliol, reguladora de la jurisdicció contenciosa administrativa.  
  
València, 18 de juny de 2018.- El secretari autonòmic de Medi Ambient i Canvi Climàtic: Francisco Javier Quesada Ferre.